Abdullah qardaşları

[right|thumb|Abdullah qardaşlarına aid [əmtəə nişanı]]
**Abdullah qardaşları** və ya **Abdullah Freres** () — Osmanlı imperiyasında fotoqraf sənətinin qurucuları kimi tanınan və hər üçü də erməni əsilli olan Viçen (1820-1902), Hovsep Abdullahyan (1830-1908) və Kevork (1839-1918) qardaşlarının adıdır.

İstanbulda Tünel səmti yaxınlarında 1858-ci ildə fotoqraf mağazası açırlar. Əbdüləziz və II Əbdülhəmid tərəfindən *rəssam-i həzrəti şəhriyari* (sultanın rəssamı) ünvanı ilə mükafatlandırılıblar. 1880-ci ildən əvvəl müsəlman olan Viçen, 1899-cu ildə Abdullah Şükrü adını alıb. O, Qüds valisi Rəşad Paşanın qızı Həvva Nəmizə ilə evlənib və 3 övladı olub. Məzarı Maçka Şeyxlər qəbiristanlığındadır.
## Tarixi
Bir kimyacının İstanbulda Tünel səmtində açdığı fotoqraf studiyasında assistent işləyərək fotoqrafiya sənətinin incəliklərini öyrənən Kevork Abdullah 1858-ci ildə studiyanı alaraq qardaşı Viçen ilə burada işləməyə başlayır. Qardaşlar bu sahə ilə bağlı biliklərini artırmaq üçün iki dəfə Parisə gedirlər. Onlar əvvəlcə Əbdüləzizin, sonra isə II Əbdülhəmidin sarayının fotoqrafçıları kimi təyin edildilər. 1877-1878-ci il Rusiya-Osmanlı müharibəsində ruslarla əlaqə saxladıqlarını iddia edən jurnalın məlumatından sonra tutduqları bu vəzifələrindən uzaqlaşdırıldılar, lakin tezliklə ittihamlar geri götürüldü və öz foto studiyalarında sultanın imzasını asmaq icazəsi onlara verildi. Misir Xedivinin çağırışı əsasında onlar doqquz il Qahirədə yaşayırlar. İstanbula qayıtdıqdan sonra işləri pozulan qardaşlar saray fotoqraflığını itirdikdən sonra studiyalarını satırlar. Viçen Abdullah 1902-ci ildə, Kevork Abdullah 1918-ci ildə vəfat edir.

Abdullah qardaşları 40 il ərzində İstanbulun müxtəlif insanlarını, mənzərələrini əks etdirən fotoşəkillər çəkmiş, müxtəlif siyasi və ictimai hadisələri, tarixi və mədəni dəyərləri və quruluşları əks etdirən albomlar hazırlamışlar. Onlar dövlət xadimlərinin və dövrün Britaniya kralı, Almaniya və Avstriya-Macarıstan imperatorları kimi bir çox tanınmış şəxslərin fotoşəkillərini çəkiblər. 

Türkiyənin ilk fotoqrafiya müəssisələrindən olan Abdullah qardaşları tərəfindən çəkilmiş Yaxın Şərq mənzərələri 1999-cu ildə İstanbul Türk və İslam Sənətləri Muzeyində sərgilənib.

## Qalereya

Şəkil:Sultan Abdülmecit.jpg|I Əbdülməcid (1858-1861)
Şəkil:Sultan Abdülaziz.JPG|Əbdüləziz (1863)
Şəkil:Cuma selamlığı Abdül Hamid II Hamidiye Mosque 1.jpg|II Əbdülhəmid Ulduz Həmidiyyə məscidində Cümə salamında
Şəkil:Cuma selamlığı Abdül Hamid II Hamidiye Mosque 2.jpg|II Əbdülhəmid Ulduz Həmidiyyə məscidində Cümə salamında
Şəkil:Cuma selamlığı Abdül Hamid II Hamidiye Mosque 5..jpg|II Əbdülhəmid Ulduz Həmidiyyə məscidində Cümə salamında
Şəkil:Cuma selamlığı Abdül Hamid II.jpg|II Əbdülhəmid cümə salamında
Şəkil:Cuma selamlığı Abdül Hamid II 2..jpg|II Əbdülhəmid cümə salamında
Şəkil:Hagia Sophia Bell.jpg|Ayasofya zəngi (1890-cı iı)
Şəkil:The Library of Congress - Mosque of St. Sophia, Constantinople (LOC) (pd).jpg|Ayasofya (1910-1915)
Şəkil:Galata_Bridge,_Istanbul_(Constantinople).jpg|Qalata körpüsü
Şəkil:Group portrait of eight Circassian men in uniform, with another man, possibly an Ottoman official.jpg|Çərkəzlər
Şəkil:Stammesschule-JD.jpg|Məktəb-i Aşirət-i Humayun
Şəkil:Abdullah frères. Constantinople. Georgian. 1870.jpg| Gürcü kişi fotosu (1870)


## İstinadlar

## Xarici keçidlər

* Mark Twain (Samuel Clemens) Signed Photo by Abdullah Frères, Constantinople 1867 Şapel Əlyazması Fondu